Kállai Katalin

*Az ünnepről magunk közt szólva*

Van-e még varázs

a józanság mámora

rőt fény csillámpor

szikrázó lakoma

Meddig ünnep az ünnep

meddig fény a távol

fáradt világból

szakadozó fátyol

az egyszervolt melege

meddig védi nemlét

a holnemvolt hidegét

sárból összehordott

tovatűnt testekét

Még ünnep az ünnep

holnapi mámor

érdes csillámpor

elvesztés félelem

a véges értelem